## Agricultura informa que s’han abonat ja 85 milions d’euros de les ajudes directes de l’any 2023

*** Esta xifra suposa un 93,3 % de l’import total sol·licitat**

La Conselleria d’Agricultura, Ramaderia i Pesca informa que s’han abonat un total de 85.356.588 euros en ajudes directes, xifra que suposa un 93,3 % de l’import sol·licitat, quan està a punt de finalitzar el període de pagament de la sol·licitud única 2023.

En este sentit, durant esta setmana es continuaran emetent pagaments amb l’objectiu d’abonar als beneficiaris de les ajudes concedides el 100 % de l’import abans del 30 de juny.

En la primera campanya d’aplicació de la nova política agrària comuna (PAC), amb nous requisits i exigències normatives, hi ha hagut dificultats per part d’alguns beneficiaris anteriors per a poder complir estos requisits i exigències, per la qual cosa es veuen reduïts els imports d’ajuda esperats.

Esta quantitat representa aproximadament un 60 % dels fons FEAGA (Fons Europeu Agrícola de Garantia Agrària). La quantitat restant, el 40 %, correspon a les intervencions de fruites i hortalisses (fons operatius), intervenció sectorial vitivinícola i intervenció sectorial apícola, el període de pagament de la qual es concentra fonamentalment entre el 30 de juny i el 15 d’octubre de cada any, és a dir, al final de l’exercici financer.

D’este simple balanç s’entén que comunitats autònomes com la valenciana o Múrcia, amb un pes molt important en el sector hortofructícola, aparega en estos moments en posicions retardades del rànquing del FEGA (Fons Espanyol de Garantia Agrària). La Conselleria d’Agricultura ha abonat estes ajudes dins del termini i en la forma corresponent, segons el termini establit.

Fecha: 19/06/2024